da en da da id en da en da da af als da sv en ar en da de en es es en ar en es es en ar en en da de en da da da da da da da da de da da fr da da da da da da da da de nb da en nb da en da en da da da da da da da da da da da da da da da sv da da da da de nb da da da da da nb da da sv da sv sv da sv nb sv nb da sv nb sv da da da nb sv sv da sv da nb sv sv da da nb cs da sv da da sv da da da da en als da nb da nb da af de sv sv da da sv da da da da fr es es en ar en
Påklædning til et bryllup | Bryllupsfotograf Det Store Ja - fotograf bryllup
Professionel fotograf til bryllup – landsdækkende bryllupsfotografering
1. februar 202027. juni 2020
Påklædning til et bryllup – Når brylluppet skal stå, er der en del traditioner at tage hensyn til omkring brudeparrets påklædning. Ikke mindst brudens. Læs mere her.
Der hører mange traditioner til brudens påklædning. Mange vælger også at følge flere af disse, da brylluppet jo er en højtidelighed fyldt med traditioner. Selve brudekjolen er et kapitel for sig. Er der tale om et formiddagsbryllup, kan bruden være iført en enkel dragt, en kort kjole eller en lang kjole med enkle linjer. Det helt store skrud med masser af pynt og strut passer sig bedst til et eftermiddagsbryllup.Brudekjolen er i reglen hvid. Dette er imidlertid ikke ”korrekt”, hvis bruden har været gift før, da det hvide er et symbol på uskyld. Det er vigtigt, at brudgommen ikke ser kjolen før selve vielsen.
Er det første gang man bliver gift, kan bruden bære slør. Sløret er nemlig også et tegn på uskyld.
Mød en dygtig fotograf fra Aarhus
Har bruden været gift før?
Har bruden været gift før, skal man se bort fra sløret. I stedet kan bruden bære blomster eller en hat. Foruden selve kjolen, er det vigtigt at bruden bærer noget gammelt, noget nyt, noget lånt og noget blåt. Noget gammelt, fordi bruden skal bringe lidt med fra sin gamle verden, og noget nyt, fordi hun nu begynder en helt ny tilværelse. Hun skal også bære noget lånt. Det er her vigtigt, at hun låner fra en veninde, der lever i et lykkeligt ægteskab, da denne lykke kan have en afsmittende effekt på hendes eget ægteskab. Til sidst skal hun også bære noget blåt, hvilket er symbol på bestandighed.
Prisvindende bryllupsfotos ved kreativ fotograf
Et kapitel for sig er brudens sko. Tidligere var der tradition for, at bruden selv sparede sammen til sine brudesko. Pengene skulle spares op i 5-ører, hvilket måske er grunden til, at denne tradition ikke bruges så meget mere. Men ønsker man at holde de gamle traditioner i hævd, kan bruden samle sammen i 25-ører. Hun må ifølge traditionen ikke få dem foræret af sin kommende mand. Enten skal hun købe dem selv, bruge et par gamle, eller låne dem af en veninde. Har bruden en mønt i skoen under vielsen, vil parret aldrig komme i pengenød. Det er også vigtigt at passe godt på skoene fremover, for så længe skoene er intakte, er ægteskabet det også. Brudeskoene er også et symbol på brudens jomfruelighed. Derfor er det selvfølgelig meget vigtigt, at det er brudgommen der skal tage brudens sko af, når aftenen er slut.
Af andre traditioner omkring brudens påklædning, kan nævnes ideen med i al hemmelighed at indsy et lille hjerte i brudekjolen. Til hjertet er vedhæftet fire små ting. En lille kobbermønt, så vil det nye ægtepar aldrig komme i økonomiske vanskeligheder – en lille pose med brød og salt, så vil der altid være mad nok – en hårtot fra en veninde, så vil hun blive gift næste gang – samt en sløjfe i enten lyserød eller lyseblå. Farven afgør, hvilket køn parrets førstefødte får.
Traditionerne omkring brudgommens påklædning er langt fra så omfattende, så han har det noget lettere end bruden. En gammel opfattelse har været, at smoking var en anelse for kedeligt til et bryllup. Men flere og flere vælger alligevel dette. Det er mere praktisk, og lige i den mandlige ånd. En smoking kan man nemlig altid bruge en anden gang.  Skal man giftes om eftermiddagen – og er bruden i det store skrud, bør brudgommen nok overveje at møde op i kjole og hvidt.
Og så er der jo det problem med slipset. Danske mænd er ikke kendt for at bære slips til dagligt, så mange er ikke i stand til selv at binde det. Her kan du få en vejledning og instruktion i den svære kunst.
For de kvindelige gæster gælder stadigvæk den regel, at de ikke bør møde op i hvid kjole. Denne farve er brudens farve. Derudover bør de kvindelige gæster ikke møde op i kirken iført nedringet, ærmeløs kjole. I det hele taget bør de kvindelige gæster sørge for, at de ikke tager nogen opmærksomhed væk fra bruden, pga. deres påklædning. For herrernes vedkommende er mørkt eller gråt tøj en passende påklædning. Her ser man ikke så stort på et evt. sammenfald med brudgommens påklædning. Valgmulighederne er heller ikke så store for mænd. Hvis der i indbydelsen er anført forventet påklædning, bør dette selvfølgelig efterkommes.
Bryllup på åbent hav?
10 måder at sikre dit bryllup aldrig bliver kedeligt
Professionel bryllupsfotograf og blogger. Fotograf til bryllupper i Danmark.
View all posts by Bryllupsfotograf VSJ
Previous PostPrev Post Jeres Polterabend
Next PostNext Post Planlægning af bryllup
Find den rette bryllupsfotograf
Gode tips til Boudoir fotografering
Find den perpekte DJ til dit bryllup
3 vigtige detaljer til brylluppet
4 opgaver for gommen i bryllupsplanlægningen
Sådan vælger du den rette bryllupsbil
5 ideer til morgen gaven
Gode råd til bryllups menuen
Bryllupsporcelæn: Sådan vælger I jeres næste bryllupsstel
Bordplan, borddækning og bordpynt
Bryllup på åbent hav?
Påklædning til et bryllup
10 måder at sikre dit bryllup aldrig bliver kedeligt
BRYLLUPSBILLEDER MED VARME, ÆGTHED OG ÆRLIGHED
Fotograf Børkop og Brejning
Bryllupsbilleder (med kant og personlighed)
Bryllupsfotograf Vores Store JA
Ena og Ole Jakob
Priser og pakker bryllupsfotograf
Copyright © 2022 Bryllupsfotograf Det Store Ja – fotograf bryllup | PhotoFocus by Catch Themes